Държавен вестник, бр. 87, 2008 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  87
1. е било член на управителен или контро-
лен орган на дружество, прекратено поради
несъстоятелност през последните две години,
предхождащи датата на решението за обявява-
не на несъстоятелността, когато са останали
неудовлетворени кредитори;
2. от свое или от чуждо име извършва тър-
говски сделки;
3. е съдружник в събирателно, в командит-
но дружество и в дружество с ограничена отго-
ворност;
4. е лишено с присъда или с административ-
но наказание от правото да заема отчетническа
длъжност;
5. е съпруг или роднина до трета степен по
права или по съребрена линия, включително по
сватовство, на друг член на орган на управле-
ние на предприятието;
6. е управител или член на изпълнителен или
контролен орган на търговско дружество с дър-
жавно участие в капитала или на друго пред-
приятие по чл. 62, ал. 3 от Търговския закон.
(3) Забраните по ал. 2, т. 2 и 3 се прилагат,
когато се извършва дейност, сходна с дейност-
та на предприятието.
(4) Договор за управление, сключен с член
на управителен съвет, се прекратява преди из-
тичането на срока:
1. по взаимно съгласие на страните;
2. по искане на лицето или на председателя
на Селскостопанската академия с едномесечно
писмено предизвестие;
3. при нарушение на задължения, произти-
чащи от договора за управление;
4. при преобразуване или прекратяване на
предприятието;
5. при възникване на някое от обстоятелст-
вата, обуславящи забрана или ограничение за
лицето да изпълнява съответните функции съг-
ласно ал. 2;
6. поради фактическа невъзможност да изпъл-
нява задълженията си за срок повече от 60 дни.
Чл. 10. Управителният съвет на държавно-
то предприятие:
1. разработва стратегия за развитие на пред-
приятието;
2. разработва годишен производствен и фи-
нансов план;
3. по предложение на директора на държав-
ното предприятие:
а) утвърждава всички задължителни доку-
менти, отнасящи се до организацията на труда,
безопасността на работното място, охраната на
труда, вътрешния трудов ред и др.;
б) одобрява щатното разписание на длъж-
ностите в предприятието, което се утвържда-
ва от председателя на Селскостопанската ака-
демия;
4. предлага за утвърждаване от председате-
ля на Селскостопанската академия:
а) изменения в организационната структура
на предприятието;
б) вътрешни правила за организация на дей-
ността на предприятието;
в) назначаване на дипломиран експерт-сче-
товодител (регистриран одитор);
г) годишния финансов отчет на предприяти-
ето след заверяването му от дипломиран екс-
перт-счетоводител;
д) ежегоден доклад за състоянието и дей-
ността на предприятието;
е) годишната програма за развитие на пред-
приятието и годишния финансов план;
ж) проекти на решения за бракуване или
ликвидация на дълготрайни материални акти-
ви, за отдаване под наем на недвижими имоти
и движими вещи в съответствие с нормативни-
те актове за управление на държавната собст-
веност;
з) проекти на решения за сключване на до-
говори за кредит;
и) проекти на договори за сътрудничество
с български и с международни институции и
организации, свързани с дейността на пред-
приятието;
к) предложение за предсрочно освобожда-
ване на директора на държавното предприятие
при условията на чл. 9, ал. 2;
5. изпълнява други функции, свързани с уп-
равлението на предприятието.
Чл. 11. (1) Директорът на държавното пред-
приятие изпълнява функциите, възложени му
по силата на чл. 12, ал. 5 от Закона за Селско-
стопанската академия, както и други функции,
възложени му с договора за управление.
(2) При отсъствие на директора той се за-
мества от определен от него с писмена заповед
служител за всеки отделен случай с конкретно
посочени правомощия.
(3) Председателят на Селскостопанската
академия въз основа на проведен конкурс по
одобрена процедура от изпълнителното бюро
на Селскостопанската академия сключва дого-
вор за управление за срок 4 години.